הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 71, 2017-07-04 12:00

מכלוף מיקי זוהר: שלום לכולם.

מכלוף מיקי זוהר: אני מתכבד לפתוח דיון שני להיום של הוועדה לצדק לחלוקתי ולשוויון חברתי.

מכלוף מיקי זוהר: הנושא שלפנינו היום הוא: דיון דחוף – הכוונה לפטר 510 עובדים ממפעלים בקרית-גת.

מכלוף מיקי זוהר: מדובר בפגיעה קשה באלפי משפחות.

מכלוף מיקי זוהר: צריכים להבין שלא מדובר אך ורק באותם 510 עובדים, שזו כבר מכה בפני עצמה, אלא הרבה מאוד גופים נילווים שנותנים שירותים למפעלים האלה כמו שירותי שמירה, שירותי הסעדה, שירותי ניקיון וכדו'.

מכלוף מיקי זוהר: מדובר פה באמת בהיקף משמעותי, שאני חושב שלא רק העיקר קריית-גת אלא בכלל הנגב יכול לשלם פה מחיר.

מכלוף מיקי זוהר: זה לא דבר שהוא מובן מאליו.

מכלוף מיקי זוהר: אנחנו ננסה לברר פה היום, ראשית, מה הן הסיבות לסגירת המפעלים, מהיכן הסיבות האלה מגיעות.

מכלוף מיקי זוהר: מהרגע שנבין מה הן הסיבות, אנחנו נבדוק אלו פתרונות אנחנו יכולים לתת, כמדינה, כממשלה, כדי למנוע את הסגירה הזאת.

מכלוף מיקי זוהר: יש הרבה מאוד מקרים בעבר, שנתקלנו בהם, שבהם מפעלים עשו שיקולים כלכליים כאלה ואחרים, וזה מובן מבחינתי שישנם שיקולים כאלו, ואנחנו, כמדינה, צריכים לעשות התערבות מסוימת במקרים כאלה כשאנחנו מדברים פה על היקפים משמעותיים של הרבה מאוד אנשים שעלולים לאבד את פרנסתם.

מכלוף מיקי זוהר: בראשית המפגש הזה אני רוצה לשמוע את הנהלת מפעל "ויסוניק" או מי שהוא כאן מטעמם, כדי שיסבירו לנו מה הם השיקולים שגורמים להנהלת המפעל לרצות להעביר את המפעל מקריית-גת למקום אחר ולאן.

מכלוף מיקי זוהר: אדוני, בבקשה.

מכלוף מיקי זוהר: בבקשה אמור שם ותפקיד לפרוטוקול.

<טומי מנור: אני טומי מנור.

יוליה מלינובסקי: אני לא שומעת.

מכלוף מיקי זוהר: אם אפשר, את המיקרופון.

<טומי מנור: אני טומי מנור, ואני מייצג את חברת "ויסוניק".

<טומי מנור: לשאלתך, למעשה, חברת "ויסוניק" נשלטת על-ידי תאגיד רב-לאומי, "ג'ונסון קונטרולס", כאשר מ-2011 היא הייתה בבעלות חברת "טייקו" שגם תאגיד אמריקאי שהתמזג עם "ג'ונסון קונטרולס".

<טומי מנור: למעשה, חברת "ג'ונסון קונטרולס" החליטה שהיא סוגרת את הייצור בישראל בקריית-גת ומעבירה אותו לסין מסיבות כלכליות, מסיבות של מבנה שוק וגם סיבות גיאוגרפיות מבחינת הפעילות שלה.

<טומי מנור: למעשה, ההחלטה הזאת נחתה על ההנהלה בישראל.

מכלוף מיקי זוהר: מתי ההנחתה הזאת התקבלה?

<טומי מנור: לפני שבוע.

מכלוף מיקי זוהר: יש מועדים ולוח-זמנים שכבר נקבעו?

<טומי מנור: כן.

<טומי מנור: למעשה, זה אמור להיעשות בהדרגה עד מרץ-אפריל 2018.

מכלוף מיקי זוהר: זה ממש מיידי.

<טומי מנור: זה משהו כמו חצי שנה או קצת יותר מחצי שנה.

מכלוף מיקי זוהר: ואוו.

<טומי מנור: אני רוצה לציין שיש לחברה עוד מרכז פיתוח בתל-אביב, ברמת-החיל, שמעסיק היום 125 עובדים.

<טומי מנור: לא רק שמרכז הפיתוח לא נסגר, אלא החברה מוסיפה עליו ומגייסת, לפחות בשלב הזה, 15 עובדים, וייתכן שיותר.

<טומי מנור: כלומר, המרכז הזה מקבל איזה שהוא מעמד יותר דומיננטי בתוך התאגיד הזה.

מכלוף מיקי זוהר: שאלה חשובה – האם ההנהלה הראשית ביקשה מההנהלה המקומית פה לקיים איזה שהוא שיח או איזה שהוא דיון אל מול ממשלת ישראל או משרדי הממשלה על מנת לבחון את האפשרות כן להשאיר את המפעל או שזו החלטה פשוט חד-צדדית שאפילו לא הגיעה לכדי שיח מול ממשלת ישראל?

<טומי מנור: לא.

<טומי מנור: זה לא עלה בפני ממשלת ישראל, וגם לא הייתה שום הנחיה לקיים איזה שהוא דיון מהסוג הזה.

<טומי מנור: אני יכול לומר לך, ואתה בוודאי יודע, שהחלטות מהסוג הזה, בסופו של דבר, לא מתקבלות מהיום למחר וגם מהיום למחרתיים.

<טומי מנור: הם ישבו על זה הרבה מאוד זמן, ועשו את כל הבדיקות והחישובים שהם צריכים לעשות, ובסופו של דבר, התקבלה החלטה.

<טומי מנור: אני אומר לך שהרי גם מבחינת ההנהלה המקומית זה לא בדיוק משמח אותה.

<טומי מנור: זו לא החלטה של ההנהלה המקומית, והיא רק צריכה לבצע את זה.

<טומי מנור: זה, בהחלט, לא נעים.

יוליה מלינובסקי: כמה אנשים יש בקריית-גת?

מכלוף מיקי זוהר: 450.

יוליה מלינובסקי: יש להם מרכז פיתוח.

מכלוף מיקי זוהר: בקריית-גת יש 450 עובדים.

יוליה מלינובסקי: אבל זה פס ייצור?

יוליה מלינובסקי: מה זה?

יוליה מלינובסקי: אי-אפשר לשלוח אותם למרכז הפיתוח.

מכלוף מיקי זוהר: למרכז הפיתוח?

מכלוף מיקי זוהר: לא.

מכלוף מיקי זוהר: זה לא אותו דבר.

<טומי מנור: - - - של ההנהלה כאן שההחלטה הזאת היא גמורה – אי-אפשר לשנות אותה בשום צורה.

<קריאה: אבל הייתם מעורבים בתהליך בקבלת ההחלטות?

<טומי מנור: אנשים בודדים.

מכלוף מיקי זוהר: הבנתי.

מכלוף מיקי זוהר: העניין הוא שמבחינתי הדבר שאני לא מצליח להבין הוא איזה פעולות ההנהלה עשתה כדי למנוע את רוע הגזירה.

אילן גילאון: הוא אומר שאין להנהלה עניין לשבת.

<טומי מנור: לא.

<טומי מנור: כמו שהסברתי, ההנהלה בעניין הזה קיבלה בעצם הוראה: זו ההחלטה של בעלי הבית, בעלי המניות, אם אפשר לקרוא את זה כאן, ושהיא נדרשת לבצע את זה.

<טומי מנור: לכן המשקל שלה בתוך העניין הזה הוא מאוד-מאוד - - -

מכלוף מיקי זוהר: אני לא פוסל, במקרה הזה, התערבות גם של ראש הממשלה ומדינת ישראל, כולל פנייה להנהלה הראשית של חברת "ויסוניק" אי שם בארצות-הברית.

מכלוף מיקי זוהר: זה בארצות-הברית, כן?

מכלוף מיקי זוהר: אולי לשנות.

מכלוף מיקי זוהר: ניחא אם היו מעבירים לארצות-הברית, אני יכול להבין אולי גם את הממשל האמריקאי, עם כל המגמה שלו עכשיו להחזיר אליו מפעלים, אבל ברגע שמעבירים את זה לסין אין אף אינטרס, - -

<קריאה: Make China great again.

מכלוף מיקי זוהר: - - לא של הממשל האמריקאי ובטח לא של הממשלה האמריקאית, שהדבר הזה יעזוב את ישראל ויעבור לסין.

מכלוף מיקי זוהר: יש דרך גם לעזור כדי שזה יישאר בארץ.

<טומי מנור: אני מבין שהייתה פנייה של משרד הכלכלה או של שר הכלכלה.

מכלוף מיקי זוהר: כן, היו לנו אתמול שיחות עם שר הכלכלה וגם עם שר האוצר בעניין הזה, והם מודעים ומעורבים וגם מנסים.

יוליה מלינובסקי: אדוני היושב-ראש, ברשותך, אני רוצה להבין משהו.

יוליה מלינובסקי: בקריית-גת כמה מפוטרים?

יוליה מלינובסקי: 450 איש, נכון?

יוליה מלינובסקי: מהו, בעצם, הייעוד של אותם עובדים?

יוליה מלינובסקי: אלה עובדי פס ייצור.

<קריאה: עובדי ייצור.

יוליה מלינובסקי: אבל יש להם איזה שהוא מקצוע מיוחד או איזו שהיא הכשרה מיוחדת.

יוליה מלינובסקי: במה הם עובדים?

יוליה מלינובסקי: יש להם ייחודיות מסוימת?

<קריאה: עובדי קו יצור של הרכבה.

<קריאה: "ויסוניק" עוסקת בייצור מרכיבים למערכות אזעקה והתרעה ודברים מהסוג הזה.

יוליה מלינובסקי: זאת אומרת, זה לא שעכשיו אותם עובדים יכולים, למשל, בגלל הכישורים המקצועיים שלהם, להשתלב לדוגמה ב"אינטל" או משהו כזה.

יוליה מלינובסקי: אני מנסה לחשוב על פתרונות לאותם אנשים.

מכלוף מיקי זוהר: בעניין הזה יש תשובה ממשרד הכלכלה.

מכלוף מיקי זוהר: הם אמרו לי שהם עושים את כל המאמצים לשלב את העובדים הללו במפעלים אחרים בקריית-גת.

יוליה מלינובסקי: כמה שנים היה המפעל הזה בקריית-גת?

<טומי מנור: יותר מ-20 שנה.

יוליה מלינובסקי: ההנהלה קיבלה איזה שהם מענקים מהמדינה על זה שיש מפעל כזה בקריית-גת?

יוליה מלינובסקי: קיבלו מענקים מתי שהוא, נכון?

<טומי מנור: זה מפעל מאושר.

יוליה מלינובסקי: מדינת ישראל כל הזמן מעודדת ונותנת מענקים.

<קריאה: הוא אומר: חוק עידוד.

<טומי מנור: אני אסביר.

יוליה מלינובסקי: קיבלו.

יוליה מלינובסקי: אתה מבין?

יוליה מלינובסקי: הם קיבלו, ועכשיו הם עוזבים.

<טומי מנור: גברתי שאלה, ואני אסביר.

<טומי מנור: המפעל, למיטב ידיעתי כמובן, ולא אלך אחורה את כל ה-20 וכמה השנים, אבל חשבתי ששאלה כזו תעלה ולכן רציתי לבדוק את זה בצורה קצת יותר...

<טומי מנור: כדי שאוכל לתת תשובה, החברה קיבלה בשעתו מענק, וזה לא בדיוק מענק – היא קיבלה מענקים מהמדען הראשי שאותם היא החזירה בשלב כלשהו, ומעבר לכך היא קיבלה את הטבות המס שמקבל כל מפעל באזור כמו קריית-גת.

<טומי מנור: היא לא קיבלה שום דבר יוצא דופן או חריג לעומת מפעלים אחרים שנמצאים באזור.

יוליה מלינובסקי: טוב.

יוליה מלינובסקי: שווה לבדוק.

מכלוף מיקי זוהר: אני רוצה לשמוע את משרד האוצר, ויש פה נציג.

מכלוף מיקי זוהר: אני אמרתי שלעניות דעתי העניין הזה צריך לעבור לחלק המיניסטריאלי גם של שרים וגם של ראש ממשלה, שינסו לשנות את רוע הגזירה אל מול ההנהלה הראשית, כי, לפחות למיטב הבנתי, ההנהלה המקומית פה בכלל קיבלה את זה כרעם ביום בהיר בלי שום התראה מוקדמת.

מכלוף מיקי זוהר: מה יש לכם לומר לאחר בדיקות שאתם עשיתם?

<עידו סופר: אני עידו סופר, רפרנט תעשייה ומסחר באגף התקציבים.

<עידו סופר: אני מתנצל על כך שאיחרתי וגם על כך שאצא, כי יש לי ישיבה מקבילה בוועדת הכלכלה.

<עידו סופר: אומר את דעתי.

<עידו סופר: אם זה הועבר לבירור ברמה המיניסטריאלית, אני מניח שיתקבלו תשובות, אבל אנחנו, בעיקר כמשרד האוצר וגם משרד הכלכלה יחד אתנו, מתעסקים בעיקר בנושא תמריצים ברמת המשק.

<עידו סופר: למה אני מתכוון?

<עידו סופר: החלטה של חברה כזו או אחרת – אני חושב שזו פררוגטיבה שלה, ואנחנו צריכים להסתכל על זה בתור איזה שהוא לקח האם התמריצים הקיימים או הסביבה העסקית הקיימת דחפו את המפעל החוצה או שמא זו החלטה לגיטימית כלכלית של החברה.

<עידו סופר: ואז, אנחנו צריכים לראות שברמת האזור יש תעסוקה איכותית ודואגים לעובדים מבחינת הכשרה תעסוקתית והחזרתם לשוק העבודה, אבל לא לגבי הפירמה עצמה.

<עידו סופר: אני כן יכול לבוא ולומר, וזה משהו שמתחבר, שמלבד זה אני מניח שנציגת משרד הכלכלה – ואני לא יודע אם היא דיברה או תדבר – תדבר על מענקים ייחודיים לאזור הדרום בהיקף של 80 מיליון שמשרד הכלכלה הולך לפרסם, וזה הולך לעודד את התעסוקה דווקא במקומות שבהם שיעור התעסוקה גם יותר גבוה או שיעור האבטלה גם יותר גבוה אבל גם ישפיע כמובן על קריית-גת.

<עידו סופר: אנחנו רואים איך מפעל כמו "אינטל" יכול להשפיע על קריית-גת לטובה ועל המעגלים הנוספים.

<עידו סופר: מעבר לזה, יש את צוות התעשייה בראשות מנכ"ל משרד האוצר.

<עידו סופר: הצוות הזה מתעסק בבעיות התעשייה ואיך אפשר לייצר כאן סביבה יותר טובה, כדי שמפעלים לא יעברו לסין.

<עידו סופר: אגב, משהו שיעניין את חברי-הכנסת: נושא ייצור מתקדם זה בדיוק גישור על הפער הזה.

<עידו סופר: כלומר, בסופו של דבר, אנחנו לא נוכל להתחרות עם מפעלים עתירי עבודה עם שכר נמוך שבהם יש 500 עובדים בלי מכונות.

<עידו סופר: כן יש דבר שנקרא "ייצור מתקדם", לדוגמה "נייקי", שכיום מדפיסה חלק מהנעליים שלה.

<עידו סופר: אז, בעזרת חדשנות והשקעות כאלה ומחקר ופיתוח, ניתן לגשר על הפערים ולהשאיר חברות כאן בישראל או אפילו להחזיר אותן מהמזרח.

<עידו סופר: הוועדה הולכת לכיוון הזה.

<עידו סופר: אמירה אחת שיש לי לחברי-הכנסת היא: אני לא יודעת אם החברה עצמה זה מה שהיא העלתה, אבל אחת הסוגיות הבעייתיות היא נושא נטל רגולטורי בעניין של חקיקה פרטית שמגיעה בכמויות – כמובן שדברים מאוד מוצדקים – שלא מאפשרות לחברה לפעול.

<עידו סופר: אני חושב שזה אחד הדברים - - -

מכלוף מיקי זוהר: תכף יסכימו אתך התאחדות התעשיינים.

מכלוף מיקי זוהר: איפה התאחדות התעשיינים?

מכלוף מיקי זוהר: פה?

<קריאה: כן.

מכלוף מיקי זוהר: אתה מסכים אתו, לא?

<עידו סופר: לטעמי, גם ההחלטה הזאת – הוועדה הזאת גם צריכה לדעת לבוא ולדעת להתערב מדי פעם ולהגיד: כאן יש בעיה, צריך לבוא ולתת למגזר העסקי את התנאים לעבוד.

דב חנין: אתה אומר: תנאים כמו בסין.

<עידו סופר: לא, ממש לא כמו בסין.

דב חנין: טוב שאתה אומר.

<עידו סופר: זה ממש לא מה שאמרתי.

<עידו סופר: אנחנו מדברים על שכר גבוה ועל פריון גבוה.

<עידו סופר: אבל, בסוף, גם צריך לתת להם - - -

מכלוף מיקי זוהר: דב, עודף רגולציה - - -

יוליה מלינובסקי: אם יש לך דוגמאות, אנחנו נשמח לשמוע.

<עידו סופר: - - - המשק העסקי.

אילן גילאון: מה שיפה זה - - - רמת האקדמיה ש- - -

מכלוף מיקי זוהר: טוב.

מכלוף מיקי זוהר: בואו ונמשיך.

מכלוף מיקי זוהר: לפני שנשמע את משרד הכלכלה, יש פה נציגים מהסתדרות?

מכלוף מיקי זוהר: אתה, אדוני, חיים פרטוש, מזכיר איגוד מקצועי בהסתדרות הכללית, תוכל לפרט מה קורה שם ואיך ניתן למנוע את הדבר הזה.

<חיים פרטוש: אני חיים פרטוש, מזכיר איגוד מקצועי במרחב אשקלון, קריית-גת והאזור.

<חיים פרטוש: אני מלווה את המפעלים המון שנים, ואני מודע לכל בעיה שקיימת במפעלים.

<חיים פרטוש: ברוב המפעלים יש לנו ועדים, והעובדים חברים בהסתדרות, ויש לנו כניסה חופשית.

<חיים פרטוש: בונים מערכת יחסי עבודה ששואפת להיות מאוד הוגנת וטובה.

<חיים פרטוש: מפעל "ויסוניק" לא היה מאורגן ואין להם ועד עובדים, אז אנחנו, לצערנו, הדוברים שלהם.

<חיים פרטוש: מפעל כזה מקריית-גת שהולך, ו-450 מפרנסים הולכים הביתה, זה לא רק העובדים הולכים הביתה, אלא יש קבלנים, קבלני משנה, ספקים, נהגים, וכמו שמיקי אמר, יש שם את נושא הקייטרינג ולקוחות שמפוזרים בכל מדינת ישראל ויותר מזה.

<חיים פרטוש: בשבילנו זה קטסטרופה.

<חיים פרטוש: זה מפעל שמבחינתנו כמו שניתן איזה שהוא מענק לא קטן ל"אינטל" ולמפעלים נוספים במדינת ישראל, יש מקום לבדוק לתת רשת ביטחון.

<חיים פרטוש: אנחנו רוצים לשבת עם ההנהלה.

<חיים פרטוש: אני יודע שיש להם בעיה.

<חיים פרטוש: דיברתי עם המנכ"ל, ודיברתי גם עם דובר החברה.

<חיים פרטוש: הוא אמר: "חיים, אני מנוע.

<חיים פרטוש: לא יכול לדבר.

<חיים פרטוש: שיתנו לי אישור – נשב ונדבר".

<חיים פרטוש: אנחנו רוצים לדעת מה עולה להם בסין, מה הנזק שנגרם להם אם הם יושבים בקריית-גת, ואולי אפשר למצוא דרך - -

מכלוף מיקי זוהר: חד-משמעית.

מכלוף מיקי זוהר: זו מטרת הדיון היום.

<חיים פרטוש: - - ולמצוא ופתרון.

<חיים פרטוש: זה ש"טייקו" קנו ב-2011 והמשיכו את העבודה עד 2016, כש"ג'ונסון" התאחדו, זה נתן בעצם רמז לכך שאנחנו לא יודעים מה יהיה עתיד המפעל הזה.

<חיים פרטוש: והנה, עובדה, קיבלו החלטה שרירותית, חד-צדדית, בלי לדבר אתנו – לא עם הממשלה ולא עם אף גורם – היות והחברה לא ישראלית.

<חיים פרטוש: זה דבר שצריך לחשוב עליו.

<חיים פרטוש: כשעושים עסקים והעברת זכויות ממפעל למפעל, צריך אולי גם להגביל.

<חיים פרטוש: לא כל בעל סמכות או בעל ממון יכול לבוא מחר ולקנות מפעלים כאוות נפשו.

<חיים פרטוש: גם מדינת ישראל נמצאת בבעיה כלכלית – אולי ימכרו גם את המדינה?

<חיים פרטוש: !

אילן גילאון: אתם יודעים מהי הרשת וכמה יעלה?

<חיים פרטוש: אנחנו לא יודעים.

<חיים פרטוש: זה אם ההנהלה תמצא לנכון לבוא ולחשוף את הניירת שלה.

<חיים פרטוש: אני יודע שדיברתי עם המנכ"ל, והוא אמר לי: חיים, העלויות גבוהות במדינה שלנו.

<חיים פרטוש: הוא, בטח, מתכוון למסים וכו'.

<קריאה: הוא מרוויח?

<חיים פרטוש: הוא מרוויח.

<חיים פרטוש: הוא רוצה להרוויח יותר.

<חיים פרטוש: הם רוצים להרוויח יותר.

<קריאה: זה העניין.

<חיים פרטוש: אבל אין לנו בעיה.

<חיים פרטוש: בואו ודברו אתנו, ואולי נמצא פתרון, כמו שמצאו פתרון למקומות אחרים.

<חיים פרטוש: זה לגבי "ויסוניק".

<חיים פרטוש: לגבי "סוגת", המפעל ימשיך לעבוד בקריית-גת, אבל המחלקה של בתי-זיקוק שמייצרת את ה"סוגת" נסגרת גם משיקולים כאלה.

<חיים פרטוש: הבעלים הם מאנגליה, והם מסתכלים על הקטע הכלכלי שלהם.

מכלוף מיקי זוהר: לאיפה הם רוצים להעתיק את זה?

<חיים פרטוש: לייבא במקום ליצא.

מכלוף מיקי זוהר: מה ההבדל?

<חיים פרטוש: העלויות.

<חיים פרטוש: 60 עובדים נוספים ילכו הביתה.

<חיים פרטוש: אני לא מאמין שהעובדים לא ייקלטו, אבל המשבר של הפיטורים הוא משבר ענק.

<חיים פרטוש: הוא לא רק משבר של אדם אחד או שניים.

<חיים פרטוש: קודם כול, כל מפוטר הוא 100%; יש לו משפחה וילדים, וזה עד שייקלט לעבודה חדשה.

<חיים פרטוש: הנציג מהאוצר אמר שיתנו סביבה נאותה.

<חיים פרטוש: מה זה "סביבה נאותה"?

<חיים פרטוש: כשאדם הולך הביתה מחר, למי הוא קם?

<חיים פרטוש: הוא יחכה לקורסים ולהכשרות?

<חיים פרטוש: ! שייקלט במפעל?

<חיים פרטוש: ! יעברו איזה שנה-שנתיים, ואת השנה-שנתיים האלה אנחנו רוצים למנוע.

<חיים פרטוש: אנחנו ליצור מצב ששני המפעלים יחד יישארו בקריית-גת.

<חיים פרטוש: "אינטל" זה ברכה לקריית-גת.

<חיים פרטוש: כמו שבנו את "אינטל", בואו וניתן גם למפעלים אחרים את רשת הביטחון.

<חיים פרטוש: תודה.

מכלוף מיקי זוהר: תודה לך.

מכלוף מיקי זוהר: אביב חצבני מהתאחדות התעשיינים, בבקשה.

<יואב בן-יצחק: לא, אני יואש.

<יואב בן-יצחק: לא אחזור על דברים שנאמרו פה, אבל אני כן אגיד שכשמסתכלים על סיבות שבגללן מפעלים עוזבים, לא קמים או מחליטים לפתוח בחו"ל, זו אף פעם לא באמת רק סיבה אחת.

<יואב בן-יצחק: זאת אומרת, אתה לא יכול להסתכל על סיבה אחת ולהגיד "בגללה המפעל נסגר" או "בגללה המפעל לא קם פה", אלא זה רצף של הרבה מאוד סיבות שביחד גורמים למפעלים לא להיות פה.

<יואב בן-יצחק: אנחנו היינו שמחים אם לא היו, אבל זה קורה.

<יואב בן-יצחק: אם אתה מדבר על רגולציה, ביורוקרטיה, יוקר עבודה ואלף ואחת סיבות – וכמובן המט"ח ועוד שנייה נדבר על זה – אז כשלוקחים את כולן ביחד הן גורמות לכך שבאמת הסביבה העסקית בישראל היא כזו שאולי פחות נוח לעבוד בה מאשר במדינות אחרות.

<יואב בן-יצחק: אם ניקח את שערי המט"ח, שזה הנושא שהוא לפתחנו בימים אלו, שערי המט"ח ירדו ונשחקו בצורה דרסטית בשנה וחצי האחרונות.

<יואב בן-יצחק: אנחנו מדברים על הדולר שנשחק ב-9%, על יורו שנשחק ב-15%, ועל לירה סטרלינג שנשחקה ב-22%.

מכלוף מיקי זוהר: זה אומר שצריך לעשות רק תעשייה מקומית, ולא צריך לעשות שום דבר.

<יואב בן-יצחק: לא.

<יואב בן-יצחק: זה אומר שצריך למצוא פתרונות - - -

מכלוף מיקי זוהר: הכלכלה הישראלית כל הזמן כל כך חזקה, שהשקל גם התחזק.

<יואב בן-יצחק: זה אומר שהשקל התחזק.

אילן גילאון: אבל, חבר'ה, תציינו שלוש סיבות שהן הסיבות הכי קונקרטיות שאפשר להציל אותם.

אילן גילאון: צריך כרגע לדון דרך פריזמה של אנשים שמאבדים את מקום עבודתם, ולאחר מכן באים כל הדברים האחרים.

אילן גילאון: בואו ותדברו – כי אנחנו מדברים באופן מאוד ערטילאי – קונקרטית מה צריך ואיפה משרד האוצר.

אילן גילאון: יש כסף כזה שהוא ברזרבות שהן בזמנו לפריפריה ומקומות האלה.

אילן גילאון: צריכים לבוא עם הצעה.

<יואב בן-יצחק: אל"ף, יש את הוועדה של משרד האוצר שבימים אלה דנה ואמורה לסיים את עבודתה ממש בשבועות הקרובים, כשכל מטרתה היא באמת לחזק את התעשייה הישראלית.

<יואב בן-יצחק: יעלו שם הצעות.

<יואב בן-יצחק: יש כל מיני הצעות.

<יואב בן-יצחק: אין טעם לדבר על זה עכשיו.

<יואב בן-יצחק: יש הצעות.

אילן גילאון: היושב-ראש, אנחנו צריכים קרן - -

מכלוף מיקי זוהר: יש קרן לשמירת מפעלים.

אילן גילאון: - - בדיוק ל- - -

מכלוף מיקי זוהר: היא קיימת.

מכלוף מיקי זוהר: יש קרן כזו, ויש בה כסף.

אילן גילאון: יש קרן למפעלים במצוקה?

אילן גילאון: - - -

מכלוף מיקי זוהר: קרן למפעלים במצוקה, ויש בה גם כסף.

<קריאה: אבל - - -

אילן גילאון: זה עוזר מאוד, כי אפשר לעשות שינוי.

אילן גילאון: ברגע שחברה נופלת - - -

<קריאה: אבל אנחנו לא יודעים אם המפעל במצוקה או לא.

<קריאה: זו, בדיוק, השאלה.

<קריאה: מפעלים קמים ועוזבים.

מכלוף מיקי זוהר: המפעל לא במצוקה.

מכלוף מיקי זוהר: המפעל רוצה להרוויח יותר.

אילן גילאון: אם המפעל לא במצוקה, אז אני אומר לו "אל תהיה חזיר" – אז הוא ישמע לי?!

מכלוף מיקי זוהר: חברים, בואו ונמשיך בדיון.

<יואש בן-יצחק: אני רק אסיים ואגיד שני דברים על התעשייה.

<יואש בן-יצחק: צריך לזכור שהתעשייה בישראל היא תעשייה חזקה, תעשייה גדולה – תעשייה שמעסיקה 400,000 איש.

<יואש בן-יצחק: 8% מהמפעלים הם באמת נמצאים בדרום.

<יואש בן-יצחק: מקומות עבודה בתעשייה הם מקומות עבודות קבועים.

<יואש בן-יצחק: עובד בתעשייה בממוצע מחליף פעמיים מקום עבודה כל בחייו.

<יואש בן-יצחק: צריך לדאוג ולשמור על התעשייה הישראלית ובאמת לתת את הפתרונות על מנת שלא ייסגרו פה מפעלים, בין אם בזה ברמת המענקים וההשקעות ובין אם זה בחיזוק המטבעות – זה מצחיק – לחזק את המט"ח, כי בסופו של יום כשהשקל חזק, וזה נחמד לשמוע, התעשייה נפגעת.

מכלוף מיקי זוהר: התעשייה המיוצאת נפגעת.

<יואש בן-יצחק: דרך-אגב, גם התעשייה המקומית, כי אז הייבוא נהיה קל יותר, כלומר נהיה יותר זול לייבא ואז גם התעשייה המקומית נפגעת.

מכלוף מיקי זוהר: אז צריך לחזור לייבא ואז להרוויח יותר כסף.

מכלוף מיקי זוהר: אם אני מייבא מחוץ-לארץ דברים בזול, אני מרוויח יותר כסף.

<יואש בן-יצחק: אבל, אז, אתה - - -

דב חנין: תמיד השאלה היא מי מרוויח.

מכלוף מיקי זוהר: בסוף, האזרחים משלמים אותו דבר – אל תדאגו – או יותר יקר או אותו דבר.

מכלוף מיקי זוהר: זה אף פעם לא יותר זול.

מכלוף מיקי זוהר: חבר-הכנסת דב חנין, בבקשה.

דב חנין: אדוני היושב-ראש, תודה על כינוס הדיון הזה.

דב חנין: אני חייב לומר לך שאני מגיע לדיון הזה מאוד-מאוד מודאג.

דב חנין: אנחנו מדברים היום על "ויסוניק" ו"סוגת" בקריית-גת, אבל בשבוע שעבר ולפני שבועיים, ברצף, אנחנו העלינו את "סינרג'י" ואת "אביב תעשיות".

דב חנין: אנחנו מדברים על רצף.

דב חנין: אנחנו מדברים על איזו שהיא תופעה מדאיגה ורוחבית, במיוחד בדרום, של סגירת מפעלים; זה עוד 450, עוד 80, עוד 110 ועוד 75.

דב חנין: זה איזה שהוא גל שצריך מאוד-מאוד להטריד ולהדאיג אותנו.

דב חנין: בחלק גדול מהמקומות אנחנו מדברים על אנשים שאפשרות ההעסקה הריאלית שלהם, אחרי שהם מפוטרים ממפעל כזה, מאוד-מאוד מצומצמים.

דב חנין: אם זה אנשים קצת יותר מבוגרים, איך יחפשו עבודה עכשיו?

דב חנין: גם אין מקומות עבודה.

דב חנין: מהו היצע העבודה שיש במקומות האלה?

דב חנין: מה הן האופציות?

דב חנין: התחושה שלי היא שהממשלה חייבת פה להתעורר בצורה אחרת לגמרי של פעולה.

דב חנין: אני ליוויתי את המאבקים בערד סביב סגירת מפעל "מגבות ערד".

דב חנין: אני יכול להגיד לך היום, במרחק של זמן, שהסגירה הזאת התחילה כטרגדיה ונגמרה כטרגדיה.

דב חנין: היא התחילה כטרגדיה כי לא הייתה שום סיבה לסגור את המפעל.

דב חנין: שם היה מדובר בסך-הכול בעלויות הגז שלא הגיע לערד, ובינתיים, אגב, כן הגיע ואז לא הגיע.

דב חנין: הם לא יכלו לעמוד בזה.

דב חנין: היה להם הפרש רווחים.

דב חנין: בסופו של דבר, זו חברה אמריקאית, והם אמרו: "למה לייצר בערד?

דב חנין: נייצר בירדן", והם מייצרים בירדן.

דב חנין: אדוני היושב-ראש, אני רוצה לומר לך שמאז אני מלווה כמה מהעובדים והעובדות במפעל.

דב חנין: יש כאלה שהצליחו באמת, בגלל מזל, בגלל כישורים וגם בגלל אנרגיה והכול, ועשו כל מיני עסקים, אבל הרבה מאוד עובדים לא מצאו לעצמם עבודה מסודרת וטובה, כמו שעבדו, עד עצם היום הזה.

דב חנין: אנחנו מדברים של משהו מלפני שנתיים.

<קריאה: שלוש שנים.

דב חנין: אני רוצה לומר כך: קודם כול, אני חושב שמשרד הכלכלה חייב לקחת את נושא הדרום כאיזה שהוא נושא שמחייב תכנית חירום.

דב חנין: אגב, הזכרתי קודם את ערד; רוב הנושאים שאנחנו מזכירים כרגע מדברים על הנגב הצפון מערבי, אבל אם אנחנו מזכירים את הערד ואת הנגב המזרחי – אנחנו מדברים על אזורים שרמת האבטלה הרשומה בהן היא פי שניים מאשר במדינת ישראל.

דב חנין: זו אבטלה רשומה.

דב חנין: אני לא מדבר אתכם על אבטלה מעשית שהיא עוד יותר גבוהה מזה.

דב חנין: אנחנו מדברים על אזורים שהם לא רק פריפריה, אלא הם נעשים לסוג של אזורי בעיה כלכלית-חברתית מעבר לכל הקשיים שממילא זה לגור רחוק ולא במרכז הארץ, שירותים, ואפליה ארוכת שנים.

דב חנין: נמצא אתנו אבי דבוש מראשי תנועת הפריפריה שיודע להסביר עד כמה הפריפריה תמיד נשארת רחוק בהמון נושאים.

דב חנין: כאן אנחנו מדברים על זה שעל הקומה הזאת אנחנו מוסיפים עוד קומה שאנשים לא יכולים להתמודד אתה.

דב חנין: מה צריך לעשות?

דב חנין: קודם כול, הוזכר כאן הסיפור של סין.

דב חנין: אני אומר לכם, באופן מאוד גלוי, שאנחנו לא נוכל להתחרות בסין, לא במחירים נמוכים וגם לא באפס תנאי עבודה.

דב חנין: אגב, אני רוצה להגיד לכם שגם לסין יש אתגר להתחרות עם אינדונזיה.

דב חנין: באינדונזיה תנאי העבודה הם עוד יותר גרועים והשכר עוד יותר נמוך.

דב חנין: זאת אומרת, יש בעולם מרוץ אל התחתית, ובמרוץ הזה אל התחתית אנחנו לא רוצים להשתתף וגם לא יכולים להשתתף.

דב חנין: לא ניתן לעובדים שלנו שכר אפס, לא ניתן תנאים אפס ולא ניתן הגנה על הסביבה ברמה כזו שתייצר לנו זיהומים כמו שהסינים סובלים.

דב חנין: לא, אנחנו לא מוכנים לזה.

<קריאה: למרות שמשרד האוצר כנראה כן מעדיף את זה – עודף רגולציה.

דב חנין: אני אומר: לא.

דב חנין: אנחנו בכנסת צריכים להגיד שאנחנו לא נהיה סין – אנחנו נהיה מדינה אחרת עם סטנדרטים אחרים לגמרי של התנהלות.

דב חנין: אבל אנחנו צריכים לחשוב כאן

דב חנין: בשני צירים של זמן; ציר של זמן לטווח הארוך – אני חושב שהמטרה ברורה לכולנו.

דב חנין: אנחנו חייבים לחשוב על הנגב כאזורים שבהם לאנשים יש מגוון של אופציות תעסוקה.

דב חנין: כדי שהדבר הזה יקרה, אנחנו צריכים כבר עכשיו לבנות תכנית שאומרת:

דב חנין: אנחנו לא נאפשר לשום עיר או לשום עיירה שתתבסס אך ורק על מפעל עוגן אחד, כך שאם קורית איזו שהיא קטסטרופה, אינדונזיה התחילה לייצר יותר בזול נסגרת לנו עיר או נשארת עם עיר של מובטלים.

דב חנין: אנחנו חייבים לייצר מצב שבו יש מגוון של אופציות תעסוקה בכל מקום פריפריה שמדינת ישראל החליטה שאנשים גרים שם.

דב חנין: זה משהו שמחייב תכנית.

דב חנין: הדבר השני – אנחנו חייבים לייצר פתרונות לטווח הקצר והמיידי.

דב חנין: אני חושב שכל מפעל כזה, שרוצה להיסגר היום, אנחנו צריכים להקים או משרד הכלכלה צריך להקים איזה שהוא צוות בדיקה ולראות: (א) למה המפעל הזה נסגר?

דב חנין: מה האנשים האלה, שהם בעלי המפעל, קיבלו בעבר מהמדינה?

דב חנין: ומה הם מחויבים לתת תמורת זה שהם קיבלו מהמדינה?

דב חנין: קיבלו – קיבלו כל מיני הטבות במס וכדו', ועכשיו הם אומרים לנו "שלום.

דב חנין: הסינים יותר נחמדים לנו"?

דב חנין: ! הדבר הזה לא יכול להיות.

דב חנין: אנחנו לא יכולים לאפשר לאנשים להתנהל לפי שיקולי הרווח ולהשאיר את כל העובדים קרבנות.

מכלוף מיקי זוהר: תודה רבה.

מכלוף מיקי זוהר: חברת-הכנסת יוליה מלינובסקי, בבקשה.

יוליה מלינובסקי: אדוני היושב-ראש, תודה רבה.

יוליה מלינובסקי: אהיה מאוד קצרה.

יוליה מלינובסקי: אני מאוד מזדהה עם העובדים, כי להיות מפוטר זה המצב הכי לא נעים בעולם.

יוליה מלינובסקי: חוויתי את זה כמה פעמים בחיי, התחושה היא נוראה ואני לא מאחלת את זה לאף אחד.

יוליה מלינובסקי: כחברת-כנסת, יש לי כמה שאלות.

יוליה מלינובסקי: אני מבקשת מהוועדה ומהגורמים הרלוונטיים, משרד האוצר, משרד הכלכלה ומשרד ראש הממשלה, להתכנס בנושא ולנסות להבין מה מקור הבעיה עם התאגיד הבין-לאומי, מה הצפי של הרווחים שאולי הם לא עומדים בהם ומה ניתן לעשות מבחינת מענקי עידוד השקעות הון ודברים כאלו, ואם בסוף זה לא יקרה – אתה-יודע, כל מי שלא רוצה אותנו אז גם אנחנו לא נרוץ אחריו.

מכלוף מיקי זוהר: לא.

מכלוף מיקי זוהר: אפשר גם לא לקבל אותו חזרה אחר כך.

יוליה מלינובסקי: בדיוק.

מכלוף מיקי זוהר: אני חושב שברמת ההון האנושי שיש היום במדינת ישראל, אולי אפשר לקבוע שאין הון אנושי כזה בעולם כולו.

מכלוף מיקי זוהר: מי שלא רוצה את ההון האנושי שלנו עלול להפסיד גם משהו קדימה.

יוליה מלינובסקי: בדיוק.

יוליה מלינובסקי: הם רוצים להקים פה מרכז פיתוח ולהשתמש במוח בצד השני, ופה הם רוצים לסגור.

יוליה מלינובסקי: אתה-יודע, אי-אפשר להיות עם להרגיש בלי.

יוליה מלינובסקי: אז, שהם גם כן יעשו את השיקולים שלהם.

יוליה מלינובסקי: אם לא, והמפעל ייסגר ל-450 עובדים, - -

מכלוף מיקי זוהר: למצוא פתרון לעובדים.

יוליה מלינובסקי: - - לדעתי, צריך לחפש את הפתרון ולייצר לא בעוד חצי שנה - -

מכלוף מיקי זוהר: מיידי.

יוליה מלינובסקי: - - אלא מיידי כבר להתחיל לחשוב על הכשרת העובדים במפעלים סמוכים, - -

מכלוף מיקי זוהר: נכון.

יוליה מלינובסקי: - - ולתת הדרכה כבר עכשיו.

מכלוף מיקי זוהר: משרד הכלכלה התחיל לפעול בנושא.

מכלוף מיקי זוהר: משרד הכלכלה יענה.

יוליה מלינובסקי: מתי אתם אומרים שהוא אמור להיסגר?

יוליה מלינובסקי: אני רוצה לסיים את המשפט.

יוליה מלינובסקי: מתי אמרתם שזה אמור להיסגר?

מכלוף מיקי זוהר: בעוד חצי שנה.

<קריאה: 2018.

יוליה מלינובסקי: יופי.

יוליה מלינובסקי: אני פונה כבר היום ללשכת התעסוקה, שיעשו את המבחנים והבדיקות מי מתאים למה, וגם לפי הגיל כי יש אנשים מבוגרים זה יותר בעייתי.

יוליה מלינובסקי: זאת אומרת, כבר היום יהיו לנו 400 אנשים, משפחות הסביבה, שיהיו בבעיה מאוד גדולה, וצריך שלא נתעורר באפריל עם "אופס, הבעיה הגיעה".

מכלוף מיקי זוהר: תודה.

יוליה מלינובסקי: בנוסף, עבודת צוות, זאת אומרת שכל הגורמים הרלוונטיים היום יתחילו כבר לחשוב על פתרונות ולא שאחד יהיה לכיוון אחד, והשני – לכיוון האחר.

מכלוף מיקי זוהר: כל מילה בסלע.

יוליה מלינובסקי: יכול להיות שזה אומר לדבר עם "אינטל", ויכול להיות שהעובדים האלה שהם בפס הייצור יש להם כלים טכנולוגיים שמתאימים ל"אינטל".

מכלוף מיקי זוהר: נגעת בכל הנקודות.

מכלוף מיקי זוהר: תודה.

מכלוף מיקי זוהר: חבר-הכנסת אילן גילאון, בבקשה.

אילן גילאון: בדיון הזה אנחנו כל הזמן עוסקים, בסך-הכול, ואני מאוד שמח שהתפיסה כאן היא שהעבודה היא באחריות מדינת ישראל.

אילן גילאון: אחת האחראויות של המדינה זה לספק תעסוקה לאזרחיה, ואת זה אי-אפשר לתלות בגורם פרטי כזה או אחר שבא להשקיע.

אילן גילאון: אותו אפשר לעודד להשקיע, כדי למצוא מקום עבודה, אבל השיקולים שלו אינם תלויים בדבר.

אילן גילאון: עסקנו בזה ברמת כיבוי שריפות, וכנראה שגם כאן צריך לעשות את זה – אני זוכר את המקרה של "פרי גליל" בתקופה מסוימת ומקרים אחרים – כדי להציל את מקום התעסוקה.

אילן גילאון: כאן צריך להיות אינוונטר ברור.

אילן גילאון: לא אגע במה שחבר-הכנסת דב חנין אומר כאן, ולחלוטין זו ההיערכות לגבי הדרום והנגב, שבעיניי תמיד היה צריך להיות עמק הסיליקון של המדינה, כי זה המקום הטבעי שלו, אבל גם צריך להתחשב שתעשיות, כמו תעשיות מזון ותעשיות טקסטיל, הולכות וחולפות מן המקום הזה, ובאיזה רשת ביטחון אנחנו מוכנים לפתוח.

אילן גילאון: כשאתה אומר "קרן", וזה הדבר הנכון לעשותו, אני מציע למדינת ישראל להיות טיפה יותר נועזת ופחות מפחדת, כי קפיטליזם על חמלה לא יכול לפתור את הבעיה הזאת כאן.

אילן גילאון: יש מקומות שבהם, אולי במקרה הזה, צריך לבחון את הנושא, ויכול להיות שמשרד הכלכלה, מדינת ישראל, צריך לקחת את הבעלות על המקום עצמו לעונת מעבר ולראות מה הוא עושה אם זה אחר כך.

אילן גילאון: בעיקר במקומות שהם לא מפסידים אבל שהם של בעלים שרוצים להרוויח הרבה יותר זה אולי המקום הזה כאן.

אילן גילאון: בכל מקרה, אנחנו צריכים קודם כול לעשות אינוונטר – תסלחו לי על הביטוי – של כל מי שנמצא, מערכת הגילים, מה הפתרונות שאנחנו מוצאים ולתקופת המעבר להחזיק את האנשים.

אילן גילאון: אדוני היושב-ראש, אגיד לך גם למה; מקום עבודה, בסופו של דבר, למדינה הוא יותר זול ממקום אבטלה.

מכלוף מיקי זוהר: חד-משמעית.

אילן גילאון: לכן גם מבחינה כלכלית, ולא מבחינת אחריות, יש לעשות את זה.

מכלוף מיקי זוהר: אמרת עכשיו דבר מאוד מעניין, שבאמת צריך לבחון אותו.

מכלוף מיקי זוהר: המפעל הזה הוא מפעל שמרוויח כסף – לא מספיק, אבל מרוויח כסף.

<קריאה: לא הפסד.

<קריאה: הוא לא מפסיד.

מכלוף מיקי זוהר: הוא לא מפעל הפסדי.

מכלוף מיקי זוהר: אם הוא מפעל שמרוויח כסף, מה יהיה רע אם מדינת ישראל תיקח את המפעל הזה, תפעיל אותו עם רווח שהוא זהה לרווח הקיים, ועדיין כל העובדים יישארו במקום עבודתם?

מכלוף מיקי זוהר: זו סוגיה חשובה.

אילן גילאון: בחייאת, תגיד את זה לראש הממשלה.

מכלוף מיקי זוהר: קודם כול, אני אומר את זה.

<קריאה: קוראים לזה - - -

מכלוף מיקי זוהר: אני אומר את זה, כי אני חושב שזה משפט נכון.

<קריאה: - - -

מכלוף מיקי זוהר: לא, לא, לא.

מכלוף מיקי זוהר: - -

יוליה מלינובסקי: - - - קשורים לתעשייה - - -

מכלוף מיקי זוהר: - - אתה צריך לראות את התכנית המדינית שלי, ואז לא תחשוב שאני.

מכלוף מיקי זוהר: .. לא משנה.

מכלוף מיקי זוהר: אבל, כן, אני סוציואל-דמוקרט, ואני לא קפיטליסט חזירי.

מכלוף מיקי זוהר: זה – כן.

מכלוף מיקי זוהר: אפילו כמפלגה קפיטליסטית, - -

אילן גילאון: - - - שהמדינה בוחשת - - -

מכלוף מיקי זוהר: - - העמדות שלי לא בדיוק קפיטליסטיות.

מכלוף מיקי זוהר: אני אמרתי את זה כבר עשרות פעמים.

אילן גילאון: אוקיי.

אילן גילאון: תמיד יגידו לך: מה, אנחנו רוסיה?

אילן גילאון: אנחנו ברית-המועצות?

אילן גילאון: - -

מכלוף מיקי זוהר: אנחנו לא.

אילן גילאון: - - לא, שטויות.

אילן גילאון: עושים את זה במדינות הטובות.

מכלוף מיקי זוהר: אבל בעניין הזה זה גם נשמע הכי הגיוני.

מכלוף מיקי זוהר: נשמע את משרד הכלכלה לקראת סיום, בפינאלה.

יוליה מלינובסקי: יש פתרונות?

יוליה מלינובסקי: יש תעשייה מקומית שבה דורשים עובדים?

יוליה מלינובסקי: אני כל הזמן שומעת מהתעשיינים שיש חוסר בכוח-אדם.

יוליה מלינובסקי: יש פה 400 עובדים.

מכלוף מיקי זוהר: יש פה את אלון כנעני, סמנכ"ל פארק התעשייה בקריית-גת, והוא יגיד איזה פתרונות הם בוחנים כרגע.

<אלון כנעני: כרגע, חברת י.ש.

<אלון כנעני: גת היא החברה הכלכלית שמנהלת את פארק התעשייה בקריית-גת החל מהפיתוח ועד הקרקעות שם.

יוליה מלינובסקי: זו חברה עירונית, נכון?

<אלון כנעני: כן, זו חברה של שלוש רשויות: יואב, שפיר וקריית-גת – מועצות אזוריות וקריית-גת.

<אלון כנעני: כרגע, אנחנו בפיתוח של 2,000 דונם נוספים.

<אלון כנעני: כל פארק התעשייה הקיים מחולק כך: 2,000 דונם זה הוותיק, 2,000 דונם – חדש, ועוד 2,000 דונם שהם עתידיים.

<אלון כנעני: כבר התחלנו לעשות את הפיתוח שמכוחו נרכשו כבר כ-150 דונם, ויש 40 מפעלים בקנה.

<אלון כנעני: לטווח הקצר – מבחינתי, "קצר" זה בין שנה לשנתיים – יש צפי של קליטת 1,000 עובדים, אם זה מפעל ה"במבה" שעובר לקריית-גת, מפעל הנשק של קריית-גת, מפעל "אורדע" שזה מפעל ענק שעובר לקריית-גת.

<אלון כנעני: אנחנו באמת צריכים – אני מתחבר דווקא לדברים שלךְ – באמת לקבל איזה שהוא פרופיל.

<אלון כנעני: אם לא יימצא איזה שהוא פתרון קסם להשאיר את המפעלים האלה עובדים, אנחנו נצטרך לקבל איזה שהוא פרופיל של העובדים הקיימים, אם זה בהכשרותיהם המקצועיות ואם זה בגילאיהם, ולהגיע למצב שבו אנחנו בשיתוף פעולה - - -

מכלוף מיקי זוהר: כן, יחד עם שירות התעסוקה.

<אלון כנעני: בקריית-גת יש באמת שיתוף פעולה נדיר ומיוחד עם שירות התעסוקה ועם התאחדות התעשיינים.

יוליה מלינובסקי: זה פתרון.

מכלוף מיקי זוהר: כן, תכף ידבר דוד קלדרון.

<אלון כנעני: קלדרון גם, כמובן.

<אלון כנעני: אנחנו זקוקים לנתונים האלה וכמה שיותר מהר.

מכלוף מיקי זוהר: חיים, צריך לדבר עם הנהלת המפעל שיעבירו את זה.

<חיים פרטוש: דיברתי עם המנכ"ל ואמרתי לו: תעביר לנו.

<חיים פרטוש: איך נוכל להתייחס?

<אלון כנעני: ונגיע למצב שבו כבר מתחילים את ההכשרות המקצועיות של המפעלים שמגיעים לעיר גם בטווח הקצר וגם בטווח הארוך.

מכלוף מיקי זוהר: אוקיי, תודה.

<טומי מנור: אומר מילה אחת לגבי מציאת מקומות עבודה.

<טומי מנור: החברה גם הודיעה לעובדים – וזה גם חלק מכל המהלך הזה של המדיניות שלה לנסות ולעשות כל מאמץ למצוא תעסוקה, וכמובן לשתף פעולה עם גורם.

מכלוף מיקי זוהר: מעולה.

מכלוף מיקי זוהר: תודה.

מכלוף מיקי זוהר: דוד קלדרון, בבקשה.

יוליה מלינובסקי: כוח-האדם שלכם יעבוד מול הזה ויעביר פרופיל של העובדים?

<קריאה: לגמרי.

מכלוף מיקי זוהר: כן, בהחלט.

<קריאה: אבל זה כברירת מחדל ולא פתרון.

מכלוף מיקי זוהר: ברור.

מכלוף מיקי זוהר: זו אופציה.

יוליה מלינובסקי: אני כבר לא מצפה - - -

מכלוף מיקי זוהר: מעדיפים שהכול - - -

<קריאה: אנחנו מעדיפים שהמפעל ימשיך בקריית-גת.

מכלוף מיקי זוהר: יכול להיות שזה אפשרי.

מכלוף מיקי זוהר: נבחן את זה.

<קריאה: למצוא פתרון.

<קריאה: זו העדיפות הראשונה.

מכלוף מיקי זוהר: דוד קלדרון, בבקשה.

<דוד קלדרון: ראשית, לבי עם אלה שיהיו מפוטרים, ואני פוגש הרבה מאוד מפוטרים.

<דוד קלדרון: זו סיטואציה לא פשוטה.

<דוד קלדרון: אנחנו נמצאים בדיוק בנקודה שברגע שאנחנו יודעים שהסיטואציה הולכת לקרות, אנחנו, בעצם, נכנסים עם תכניות לנסות לפתור את נושא התעסוקה לאותם מפוטרים.

<דוד קלדרון: ראשית, אני רוצה לציין שיש לנו שיתוף פעולה מלא לא רק בפרויקט הזה אלא לאורך כל השנה עם פורום התעסוקה של קריית-גת, שראש העיר אבירם הקים, ועם החברים שיושבים פה לשולחן וגם כמובן התאחדות התעשיינים.

<דוד קלדרון: רק לא מזמן, לפני שבוע, עשינו יריד תעסוקה עם התאחדות התעשיינים בעיר, ואכן יש הרבה מאוד פעילות.

<דוד קלדרון: כמו שכנעני בא ואמר, יש פה מספר מפעלים שמוכנים כבר היום לקלוט את העובדים של "ויסוניק".

<דוד קלדרון: כלומר, אנחנו יודעים ש"ריסקו" מוכנים, ו"אסם", "אורדע" ו"וישי" בבאר-שבע כי יש מספר מפוטרים שגרים בבאר-שבע.

<דוד קלדרון: אנחנו יודעים על "סודה סטרים" עם 120 משרות פתוחות כרגע.

<דוד קלדרון: כלומר, מרגע שנודע לנו על התהליך הזה, אנחנו כבר בתהליכים של גיוס משרות אלטרנטיביות בתעשייה כדי לסייע למפוטרים.

יוליה מלינובסקי: שאלה – וזה מאוד קשור למה שאתה אומר – הסגירה היא הדרגתית, כלומר לאט-לאט?

<קריאה: לאט לאט בפרק זמן יהיו - - -

<דוד קלדרון: אנחנו, כשירות התעסוקה, - - -

יוליה מלינובסקי: אתה מבין למה אני מתכוונת?

<דוד קלדרון: כן, כן.

יוליה מלינובסקי: אפשר לא לקבל 'בוכטה' ביום אחד אלא יש לנו זמן.

<דוד קלדרון: כן.

<דוד קלדרון: אנחנו כבר בתמונה.

<דוד קלדרון: אנחנו יצרנו קשר עם הנהלות משאבי-אנוש של שני המפעלים, "סוגת" ו"ויסוניק", ויתקיימו כבר בשבוע הבא פגישות עבודה.

<דוד קלדרון: לשירות התעסוקה יש תכנית שנקראת תכנית לליווי מפוטרים, ויש לנו גם תקציב לעניין הזה.

<דוד קלדרון: אנחנו הולכים להפעיל את התכנית הזאת כמו שהפעלנו את אותה תכנית על "מגבות ערד" ו"נגב טקסטיל" בזמנו ונתנו פתרונות לאנשים.

מכלוף מיקי זוהר: יופי.

מכלוף מיקי זוהר: תודה.

<דוד קלדרון: מה התכנית הזאת אומרת?

<דוד קלדרון: אני רוצה שאנשים יידעו.

מכלוף מיקי זוהר: תודה, אדוני.

מכלוף מיקי זוהר: אנחנו צריכים לסיים עוד מעט את הדיון.

<דוד קלדרון: אני רוצה שאנשים יידעו מה התכנית הזאת כוללת.

<דוד קלדרון: ראשית, אנחנו נותנים ליווי אישי, כלומר ייעוץ תעסוקתי, כולל ייעוץ פסיכולוגי, לכל מפוטר.

<דוד קלדרון: אנחנו מנסים לקצר את זמן האבטלה.

<דוד קלדרון: אנחנו, קודם כול, נותנים ידע במערך של מיצוי זכויות, כדי שהם יידעו מה מגיע להם ומה לא מגיע להם.

<דוד קלדרון: אנחנו מערבים בתוך התהליך הזה את המוסד לביטוח הלאומי.

<דוד קלדרון: כמובן שיש שלל קורסים והכשרות מקצועיות, כשאנחנו בעצם באים ואומרים לאותו מפוטר: שמע, נכון, חרב עליך עולמך, אבל בוא ונחשוב יחד איך אנחנו הופכים את הסיטואציה הזאת ליתרון ולצאת משם - - -

מכלוף מיקי זוהר: תודה רבה.

יוליה מלינובסקי: יש קורסים?

<דוד קלדרון: יש קורסים לכל הגילאים.

מכלוף מיקי זוהר: אודליה סבג, מנהלת אגף נוער וצעירים בעיריית קריית-גת, בבקשה.

<קריאה: לפי הדברים שלו, כיף להיות מפוטר.

<קריאה: איך כיף להיות מפוטר?

<קריאה: זה לא כיף.

מכלוף מיקי זוהר: זה ברור שלא.

<קריאה: אנשים לא עובדים.

<קריאה: - - - כיף להיות מפוטר.

מכלוף מיקי זוהר: זה לא היה המסר, גברתי.

<אודליה סבג: שלום לכולם.

<אודליה סבג: בהמשך לדברי דוד קלדרון, אני מאוד מתחברת.

<אודליה סבג: זה נקרא: פרקטיקה.

<אודליה סבג: לא כיף להיות מפוטר.

<אודליה סבג: אנחנו באים מהשטח.

<אודליה סבג: אנחנו נפגשים עם המפוטרים.

<אודליה סבג: אנחנו נפגשים מדי יום.

<אודליה סבג: ראש העיר בקריית-גת הנחה אותנו בזמן אפס לצאת עם תכנית משותפת לכל הנציגים שנמצאים פה, ואני מדבר על פארק התעשייה – אלון, ואני מדברת על אביב ועל קלדרון משירות התעסוקה.

<אודליה סבג: ביחד יש לנו פורום שמתכנס אחת לחודש, ובעצם נותנים מענה לכל המובטלים בקריית-גת ודורשי עבודה.

<אודליה סבג: זה בשוטף, וכרגע אנחנו התכנסות לתכנית ממוקדת לטובת המפוטרים של "ויסוניק" ו"סוגת".

<אודליה סבג: לגבי התכנית, נפגשנו יחד עם התאחדות התעשיינים, ו-15 מפעלים נכחו ביום הזה של יריד התעסוקה בשבוע שעבר, וכולם משוועים לעובדים.

<אודליה סבג: זאת אומרת, יש מחסור בכוח-אדם.

<אודליה סבג: מהבחינה הזאת, אנחנו יכולים להיות רגועים, כי באמת יש צורך בעבודה.

<אודליה סבג: נכון שזה לא פשוט להיות מפוטר, אבל עדיין אפשר למצוא פתרונות.

<אודליה סבג: אני חושבת שמה שהוקם בקריית-גת – אנחנו מרכז די פעיל ודינמי.

<אודליה סבג: יחד עם שירות התעסוקה מדי יום אנחנו מסייעים לתושבים רבים למצוא עבודה וגם להכשיר אותם למקומות עבודה עתידיים.

מכלוף מיקי זוהר: תודה רבה.

מכלוף מיקי זוהר: ישר כוח.

<קריאה: גם למלגזן בן 58 יש מקום?

<קריאה: כן.

<קריאה: בעיקר למלגזן בן 58.

מכלוף מיקי זוהר: חברים, שנייה.

מכלוף מיקי זוהר: אבי דבוש, בבקשה.

<אבי דבוש: אני רוצה להגיד שאנחנו יושבים פה, ואני מצטער – אני מרגיש כאילו אנחנו מדברים על תכנית החלל של 2050.

<אבי דבוש: הכול ממוזג, והכול נחמד.

<אבי דבוש: קודם כול, מאוד חסרים פה העובדים, ואני מבין מזה – וסליחה שאני 'נופל' על העורך-דין - - -

מכלוף מיקי זוהר: הם חששו לבוא.

<אבי דבוש: יפה.

<אבי דבוש: זה מה שרציתי להגיד.

<אבי דבוש: אני מבין מהמבנה הזה שאומרים "בארצות-הברית החליטו", כאילו בארצות-הברית החליטו והנה 450 עובדים הולכים, ואנחנו מבינים שזו טרגדיה וחרב עליהם עולמם.

<אבי דבוש: חרב עליהם עולמם – אנחנו צריכים להיות נזעקים על הדבר הזה.

<אבי דבוש: אני מאוד מבקש – אני מודה באמת ושמח על הדיון הזה – שנעשה דיון בעוד שבוע-שבועיים ושכן יהיו נציגי עובדים, ואם צריך ללכת ולעשות סיור, ובשבילך זה קל"ב, גם אנחנו נשמח להגיע לסיור כזה.

מכלוף מיקי זוהר: כן, לעשות סיור זה ממש ליד הבית.

<אבי דבוש: לגמרי.

<אבי דבוש: דבר אחד – אנחנו חייבים לשמוע את העובדים בעניין הזה.

<אבי דבוש: דבר שני – דובר פה על כל מיני תכניות יפות.

<אבי דבוש: טוב מאוד, וזה המקום שלכם.

<אבי דבוש: אבל אנחנו מכירים, והנה, דב ציין את "מגבות ערד" ואני יכול לדבר על "נגב טקסטיל".

<אבי דבוש: גם אז דיברו גבוהה גבוהה, ואז בנט היה שר הכלכלה והוא חיבק אותם ו"אנחנו נמצא לכם" וכו'.

<אבי דבוש: התוצאה היא מאוד-מאוד עגומה.

<אבי דבוש: שם זה 50 אנשים, ופה אנחנו מדברים על 450 פלוס, כלומר יותר מ-500 אנשים.

<אבי דבוש: יש לנו בעיה קשה על העניין הזה.

<אבי דבוש: אנחנו לא יכולים להגיד: "טוב.

<אבי דבוש: יהיה משהו – בסדר, לא יהיה – בסדר".

<אבי דבוש: בואו וניקח בחשבון שלא יהיה בסדר.

<אבי דבוש: שני דברים ספציפיים לגבי תנועת הפריפריה: דבר אחד – לא לקבל את זה שסוגרים את המפעל.

<אבי דבוש: הייתה פה הצעה של הלאמה, ההסתדרות תיקח בעלות או העובדים.

<אבי דבוש: יש קשת שלמה של פתרונות.

<אבי דבוש: לא לסגור.

<אבי דבוש: הדבר הזה מדהים.

<אבי דבוש: בסופו של דבר – סליחה שוב שאני 'נופל' על עורך-הדין, וכשתבוא לפה ההנהלה נגיד את זה בפניה – זו חזירות.

<אבי דבוש: הם אומרים: אנחנו מרוויחים לאורך שנים ונשענים על אזור עדיפות א' ורק רוצים להרוויח יותר.

<אבי דבוש: לא לקבל את זה.

מכלוף מיקי זוהר: אבי, אנחנו נעשה פה - - - אתם תשמעו תכף את - - -

<אבי דבוש: יושב-ראש הוועדה, הדבר השני זה באמת להסתכל על הדבר הזה כאיזו שהוא מכלול.

<אבי דבוש: אנחנו באמת רואים שורה של מפעלים בעיקר באזור הדרום, וצריך להסתכל על זה.

<אבי דבוש: יש לנו גם אבטלה הרבה יותר גבוהה באזור הדרום וגם שכר ממוצע הרבה יותר נמוך.

<אבי דבוש: אנחנו צריכים להידרש לדבר הזה בצורה רצינית.

<אבי דבוש: שוב, תנועת הפריפריות תשמח להיות חלק מבנייה של דבר כזה.

<אבי דבוש: חסרים פה אנשים.

<אבי דבוש: משרד האוצר הגיע ו'זרק' את זה שבעצם אתם אשמים – הכנסת והרגולציה אשמה – והלך הביתה.

<אבי דבוש: הם צריכים להיות חלק מהפתרון.

מכלוף מיקי זוהר: מר מנור, אני באמת מבקש ממך שבדיון הבא, שיהיה בעוד שבוע-שבועיים, העובדים יגיעו לכאן ושתתנו להם את האפשרות להגיע לכאן ואפילו תבקשו מהם לדבר.

מכלוף מיקי זוהר: אם גם להנהלה המקומית אין שום אינטרס שהמפעל הזה ייסגר, הם צריכים להיות קואופרטיביים.

מכלוף מיקי זוהר: אני לא חושב שמחר הולכים לתת לכולם כרטיסי טיסה של מחלקה ראשונה לארצות-הברית לקבל שם עבודה חדשה.

מכלוף מיקי זוהר: גם הם כנראה יצטרכו לחפש עבודה – פה בישראל לא בטוח: חלק כן וחלק לא.

מכלוף מיקי זוהר: אבל, אבל בטח חלק גדול כן.

יוליה מלינובסקי: מה הממוצע במפעל הזה?

מכלוף מיקי זוהר: שאלה טובה.

מכלוף מיקי זוהר: מהי המשכורת הממוצעת במפעל הזה?

יוליה מלינובסקי: הממוצע של העובדים ולא של ההנהלה.

מכלוף מיקי זוהר: מישהו יודע לומר?

<חיים פרטוש: שכר מינימום פלוס.

מכלוף מיקי זוהר: שכר מינימום פלוס.

מכלוף מיקי זוהר: כן, כי זה עובדי ייצור.

מכלוף מיקי זוהר: משרד הכלכלה, יש מספר דברים שאתם רוצים להבהיר, ואחרי זה אנחנו נסכם את הדיון.

<נעמה קאופמן-פס: אני נעמה קאופמן.

<נעמה קאופמן-פס: עלו כאן הרבה נקודות, ואשתדל להתייחס לכולן.

<נעמה קאופמן-פס: חבר-הכנסת זוהר הזכיר בתחילת דבריו, ולכן אתייחס לזה ראשונה.

<נעמה קאופמן-פס: קודם כול, מנכ"ל משרד הכלכלה כבר פנה להנהלת החברה, וייעשו ניסיונות כדי להבין מה הסיבות למעבר והאם יש מה לעשות בנושאים האלה.

<נעמה קאופמן-פס: אתם-יודעים, אנחנו יודעים על הנושא הזה מספר ימים.

<נעמה קאופמן-פס: גם במקביל, בנוגע להעסקת העובדים, הזכירו כאן שיש ביקושים מאוד-מאוד גבוהים לעובדים בתעשייה.

<נעמה קאופמן-פס: כבר התחילו לעשות פעולות – "אינטל" ומפעלים נוספים, - -

מכלוף מיקי זוהר: כן, עודכנתי על-ידי השר בעצמו אתמול.

מכלוף מיקי זוהר: הוא צלצל אליו ועדכן אותי.

<נעמה קאופמן-פס: - - ותעשייה נוספת כדי לעסוק בהשמה.

<נעמה קאופמן-פס: אנחנו עוסקים בזה רק יומיים, ואנחנו נעסוק בזה בתקופה הקרובה.

מכלוף מיקי זוהר: כן, אבל בואו ונעסוק בזה שכרגע אנחנו מצילים את המפעל הזה.

מכלוף מיקי זוהר: אחרי זה נדבר על השמה.

<נעמה קאופמן-פס: אני מדברת - - -

מכלוף מיקי זוהר: בואו וקודם כול נציל את המפעל הזה, ונשאיר אותו בישראל.

מכלוף מיקי זוהר: אגב, אם אנחנו יודעים שזה מפעל רווחי, אני מציע לך לחזור למשרד - - -

<נעמה קאופמן-פס: אבל, חבר-הכנסת זוהר, תיתן לי רק להשלים את הדברים.

מכלוף מיקי זוהר: רגע, אני גם רוצה להשלים את המשפט.

מכלוף מיקי זוהר: אני יושב-ראש ועדה בכנסת ישראל, ומותר לי להשלים משפט.

<נעמה קאופמן-פס: אתה ביקשת שאני אדבר.

מכלוף מיקי זוהר: בטח שאת תדברי, אבל את גם תקשיבי למה שיש לי לומר.

<נעמה קאופמן-פס: בוודאי.

מכלוף מיקי זוהר: אני אומר שיש היתכנות מאוד-מאוד רצינית שמשרד הכלכלה צריך להיכנס לעובי הקורה ולבחון ואולי יש כדאיות כלכלית להשאיר את המפעל הזה אצלנו פה בישראל ואפילו בבעלות של מדינת ישראל.

מכלוף מיקי זוהר: אם הוא מרוויח כסף ו-450 איש מתפרנסים ומשלמים מס הכנסה וכסף רב, אפשר להרוויח פה פעמיים: להרוויח רווחים מהמפעל לאוצר המדינה וגם להרוויח את המסים שאנשים משלמים לאוצר המדינה.

מכלוף מיקי זוהר: זה דבר שצריך לבחון אותו.

מכלוף מיקי זוהר: אני רוצה שתעבירי את המסר הזה לשר הכלכלה.

מכלוף מיקי זוהר: עכשיו, תמשיכי את מה שרצית לומר.

<נעמה קאופמן-פס: אני שוב מחדדת ואומרת: קודם כול, תיעשינה שיחות מול הנהלת המפעל בארץ ובחו"ל, - -

מכלוף מיקי זוהר: זה קודם כול.

מכלוף מיקי זוהר: נכון.

<נעמה קאופמן-פס: - - כדי להבין מה הן הסיבות ומה הם הנימוקים.

<נעמה קאופמן-פס: תכף נדבר גם על הכלים שהממשלה נותנת בכלל ההיבטים, כדי להשאיר מפעלים פה, כי שווה לעשות עסקים בישראל ולהקים מפעלים בישראל.

מכלוף מיקי זוהר: זה נכון.

<נעמה קאופמן-פס: סוגיית ההלאמה – תרשה לי לא להתייחס אליה כרגע.

<נעמה קאופמן-פס: אני אעביר את המסר, לבקשתך.

<נעמה קאופמן-פס: אבל רשמתי גם הרבה נקודות שאני אקח אתי הביתה.

מכלוף מיקי זוהר: תודה.

אילן גילאון: את יכולה לתת דוגמה - - - לאחרונה?

<נעמה קאופמן-פס: במקביל, הטיפול בהשמת העובדים – יש ביקושים גדולים.

<נעמה קאופמן-פס: בכל מקום שאנחנו נמצאים עם השר - - -

אילן גילאון: - - -

<נעמה קאופמן-פס: אני מנסה להתייחס.

<נעמה קאופמן-פס: אני מבקשת: רשמתי הרבה נקודות, ואני אנסה להתייחס לכלל הנקודות.

מכלוף מיקי זוהר: תנו לה לסיים, כי אנחנו צריכים לסיים את הדיון.

<נעמה קאופמן-פס: אני כן אציין שבשלוש השנים האחרונות, באמצעות משרד הכלכלה, הוקמו 15 מפעלים ספציפית באזור קריית-גת, ונוספו 1,410 עובדים באזור קריית-גת.

<נעמה קאופמן-פס: אלה דברים שלא נאמרו כאן.

<נעמה קאופמן-פס: יש שורת תמריצים שנעשו בחודשים האחרונים.

<נעמה קאופמן-פס: יש את תכנית נגב מזרחי שמתייחסת לדימונה, ערד וירוחם ספציפית, יש שבה 75 מיליון שקלים – עידו סופר הזכיר זאת בתמצית – שמתמרצת העתקת מפעלים והרחבת מפעלים.

<נעמה קאופמן-פס: אנחנו מטפלים כרגע בתכנית שתסייע לקדם פסי ייצור לשלבים מתקדמים; יש כבר כזה בפריפריה של הצפון, ועכשיו אנחנו מקדמים גם בדרום.

דב חנין: את יכולה להעביר אלינו, לוועדה, את התכנית הזאת לגבי הנגב המזרחי?

<נעמה קאופמן-פס: של הנגב המזרחי?

<נעמה קאופמן-פס: זו החלטת ממשלה מאפריל.

<נעמה קאופמן-פס: אני אעביר לחבר-הכנסת חנין מה שירצה.

דב חנין: תודה רבה.

מכלוף מיקי זוהר: אוקיי.

<נעמה קאופמן-פס: יש מסלולי מענקים שנוצלו בשנים האחרונות.

<נעמה קאופמן-פס: מענקי נגב היא תכנית שמימשו את המענקים שלה.

<נעמה קאופמן-פס: יש היום מסלולים לקליטת עובדים ותמרוץ קליטת עובדים.

<נעמה קאופמן-פס: יש מסלולים לשיתופים של אזורי תעשייה וקידומים של אזורי תעשייה, ואני כן רוצה להתייחס גם לסוגיית הסביבה העסקית, כי גם בזה משרד האוצר ככה 'זרק' איזה - - -

מכלוף מיקי זוהר: משפט אחרון.

מכלוף מיקי זוהר: אני חייב לסיים.

<נעמה קאופמן-פס: בקצרה.

<נעמה קאופמן-פס: יש הטבות מיסוי מפליגות באזורים האלה.

<נעמה קאופמן-פס: יש הטבות שקשורות למס חברות ותשלומי מסים.

מכלוף מיקי זוהר: את זה אני יודע.

מכלוף מיקי זוהר: אישרנו את זה בוועדת הכספים.

<נעמה קאופמן-פס: המע"מ ירד, ויש הטבות מס לעובדים בפריפריה ולשכירים בפריפריה.

מכלוף מיקי זוהר: אוקיי.

מכלוף מיקי זוהר: תודה רבה, גברתי.

<נעמה קאופמן-פס: תודה לכם.

מכלוף מיקי זוהר: אני מצטער שזה היה קצר.

מכלוף מיקי זוהר: מסקנות הוועדה: הוועדה רואה בחומרה הליך פיטורין במפעלים בקריית-גת, מפעל "סוגת" ומפעל "ויסוניק", ושליחת כ-510 עובדים הביתה.

מכלוף מיקי זוהר: זו פגיעה באלפי משפחות.

מכלוף מיקי זוהר: מדובר ברעידת אדמה תעסוקתית לתושבי קריית-גת והאזור, וכן פגיעה קשה בשאר נותני השירותים, הסעדה, ניקיון וכדו'.

מכלוף מיקי זוהר: הוועדה תפנה, באופן מידי, לראש הממשלה, ותדרוש להתערב בדחיפות בעצירת תהליך פיטורי העובדים במפעלים באמצעות פנייה ישירה להנהלה הראשית של לחברת "ג'ונסון קונטרולס" במטרה לבחון את ההחלטה בשנית ולפעול לעצירה וביטול לאלתר של סגירת המפעל, ולמנוע ככל הניתן את הפגיעה המשפחות הרבות.

מכלוף מיקי זוהר: הוועדה תפנה לראש הממשלה בבקשה לבחון אימוץ מפעלים אלו ולשקול הפעלת תחת מדינת ישראל עם רווחים זהים לרווחים שהניבו המפעלים עד כה, כי הרי לא מדובר במפעלים מפסידים, וברור שזוהי לא סיבת פיטורי 450 העובדים.

מכלוף מיקי זוהר: אני מודה לחברים.

מכלוף מיקי זוהר: הישיבה נעולה.